Астроўля

Астро́ўля (трансліт.: Astroŭlia, руск.: Островля) — вёска ў Лідскім раёне Гродзенскай вобласці. Знаходзіцца за 4 км на паўднёвы захад ад Ліды. Уваходзіць у склад Траццякоўскага сельсавета. Гісторыя У вопісе парафій Лідскага дэканату ў 1784 года згадваецца Астроўля, вёска і карчма старасты лідскага, на захад за палову мілі ад горада. Дарога з Ліды да Астроўлі аддзялялася за Каменкай управа і цягнулася пяскамі між кустоўя. З 1795 года ў Расійскай імперыі. З 1921 года ў складзе Польшчы, у Лідскім павеце і гміне Навагрудскага ваяводства. З лістапада 1939 года ў БССР. 13 снежня 1973 года была адкрыта абласная псіханеўралагічная бальніца. Насельніцтва 1897 год — 165 чал. 1909 год — 191 чал. 1921 год — 167 чал. 1940 год — 202 чал. 1960 год — 223 чал. 1993 год — 326 чал. 2004 год — 300 чал. 2009 год — 296 чал. 2012 год — 284 чал. 2015 год — 281 чал. 2019 год — 252 чал. Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 2 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2016. — 848 с.: іл. — 1 500 экз. — ISBN 978-985-11-0908-7. Спасылкі На Вікісховішчы ёсць медыяфайлы па тэме Астроўля